वीडियो ने बढ़ाया सस्पेंस, अल्लू अर्जुन के बर्थडे से पहले रिलीज होगा कॉन्सेप्ट वीडियो
Pushpa The Rule Promo Video Released Today On Rashmika Mandanna's Birthday - आज रश्मिका मंदाना के बर्थडे के मौके पर  ‘पुष्पा : द रूल’ के मेकर्स ने फिल्म का एक प्रोमो वीडियो जारी किया है। फैंस को इस वीडियो से सरप्राइज देने के बाद फिल्ममेकर्स ने बताया
आज रश्मिका मंदाना के बर्थडे के मौके पर ‘पुष्पा : द रूल’ के मेकर्स ने फिल्म का एक प्रोमो वीडियो जारी किया है। फैंस को इस वीडियो से सरप्राइज देने के बाद फिल्म मेकर्स ने बताया कि 7 अप्रैल को अल्लू अर्जुन के बर्थडे से ठीक एक दिन पहले फिल्म का कॉन्सेप्ट वीडियो रिलीज किया जाएगा।
‘पुष्पा : द रूल’ में रश्मिका मंदाना और अल्लू अर्जुन के साथ फहाद फाजिल लीड रोल में नजर आएंगे।
फिल्म मेकर्स बोले जल्द ही पता चलेगा ‘पुष्पा कहां है ?’
वीडियो के आखिरी हिस्से में मेकर्स ने वादा किया है कि वो इस सवाल का जवाब एक कॉन्सेप्ट वीडियो में देंगे। इस कॉन्सेप्ट वीडियो का टाइटल होगा ‘द हंट बिफोर द रूल ’। ये कॉन्सेप्ट वीडियो अल्लू अर्जुन के बर्थडे के एक दिन पहले 7 अप्रैल को रिलीज होगा। प्रोडक्शन हाउस के ऑफिशियल ट्विटर हैंडल ने ट्वीट कर लिखा- द हंट बिफोर द रूल रिवील्स ऑन 4 अप्रैल 7.05 PM।
फैंस बोले- ऐसे ट्विस्ट की तो बिलकुल उम्मीद नहीं थी 
मयत्री मूवीज के फिल्म ‘पुष्पा : द रूल’ का प्रोमो वीडियो जारी करने के बाद सोशल मीडिया पर यूजर्स अल्लू अर्जुन को चिढ़ा रहे हैं। प्रोमो वीडियो में दिखाया गया है कि पुष्पा तिरूपति जेल से निकलकर कहीं भाग चुका है। इसके बाद से ही यूजर्स लगातार वीडियो पर ‘पुष्पा कहां है ?’ कमेंट कर रहे हैं।
वहीं एक यूजर ने लिखा- ऐसे ट्विस्ट की मुझे बिल्कुल उम्मीद नहीं थी। एक यूजर ने लिखा- मैं पिछले एक साल से इस फिल्म का इंतजार कर रहा हूं। सिर्फ मुझे ही नहीं पूरे देश को इस फिल्म का बेसब्री से इंतजार है।
दिसंबर 2021 में रिलीज हुई फिल्म ‘पुष्पा: द राइज’ ने बॉक्स-ऑफिस पर वर्ल्डवाइड 332 करोड़ की कमाई की। इस फिल्म में पुष्पा नाम के मजदूर की जिंदगी चंदन की लकड़ी के बिजनेस को करीब से देखने से पूरी तरह बदल जाती है।
फिल्म की स्टोरी लाइन के अलावा अल्लू अर्जुन की पर्सनालिटी, करैक्टर और फिल्म के गाने भी काफी पसंद किए गए।
फिल्म का सीक्वल ‘पुष्पा: द रूल’ के राइटर-डायरेक्टर सुकुमार हैं। फिल्म में रश्मिका, अल्लू अर्जुन और फहाद के साथ जगदीश प्रताप भंडारी, सुनील और राव रमेश भी नजर आएंगे।